Publication: Magyar Közlöny
Issue: MK-1999-33 (Year: 1999, Number: 33)
Era: 1990-2004
Section: hogy a 199/1998. (XII. 4.) Korm. rendelet előírásainak
Paragraph Index: 201

b) prioritások: — az állam által fenntartott erős, hatékony fogyasztóvédelmi intézményrendszer működtetése, amely a piacfelügyeleti tevékenység korszerűsítésével biztosítja a fogyasztók életének, egészségének, biztonságának, környezetének védelmét; — a fogyasztóvédelmi civil szerződések tevékenységének olyan fejlesztése, amely elősegíti a fogyasztók tájékoztatását, érdekeik képviseletét. A tevékenység fejlesztését megfelelő állami források biztosításával is segíteni kell; — a fogyasztók gyors és hatékony jogorvoslati lehetőségét biztosítani kell, és az ezzel összefüggő intézményrendszert teljessé kell tenni; — a fogyasztók fogyasztóvédelmi oktatásának a célok figyelembevételével az eddigieknél nagyobb súlyt kell adni az alsó- és középfokú oktatásban, valamint a felsőoktatásban.

Source: https://magyarkozlony.hu/hivatalos-lapok/30a844e8269f9db20627076455b68a4c2981ec66/dokumentumok/3d53214ad122dd083eaf3716dc1e54a2530726e9/letoltes